У Вікіпедыі ёсць артыкулы пра іншых асоб з прозвішчам Ложкін.

**Уладзіслаў Ложкін** (нар. 25 сакавіка 2002, Магілёў) — беларускі футбаліст, нападнік мазырскай «Славіі» і моладзевай зборнай Беларусі.

Клубная кар’ера
---------------

Пачынаў займацца футболам у магілёўскім «Дняпры», пазней далучыўся да школы мінскага «Дынама». З пачатку 2019 года пачаў выступаць за дубль клуба. 26 чэрвеня 2019 года ўпершыню з’явіўся на полі ў складзе асноўнай каманды «Дынама», выйшаўшы на замену ў другім тайме ў матчы Кубка Беларусі супраць мікашэвіцкага «Граніта» (2:0). Дэбютаваў у Вышэйшай лізе 5 ліпеня 2019 года ў матчы супраць барысаўскага БАТЭ (1:2), выйшаўшы на замену ў другім тайме. У далейшым працягваў гуляць за дубль, часам прыцягваючыся да асноўнай каманды.

У ліпені 2020 года быў аддадзены ў арэнду ў «Смалявічы». У першым жа матчы за новую каманду, 10 ліпеня супраць «Іслачы», аформіў дубль, чым дапамог «Смалявічам» здабыць перамогу з лікам 3:1. У далейшым стаў асноўным нападнікам каманды, хоць і не выратаваў яе ад вылету з Вышэйшай лігі. У снежні 2020 года па заканчэнні арэнды пакінуў «Смалявічы».

У пачатку 2021 года трэніраваўся разам з асноўнай камандай «Дынама», у выніку пачаў у яе складзе сезон 2021. Рэгулярна з’яўляўся ў аснове, у 2021 годзе пераважна выхадзіў у стартавым складзе, а ў 2022 годзе чаргаваў выхады ў стартавым складзе і на замену. Па заканчэнні сезона 2022 скончыўся кантракт з дынамаўцамі.

У лютым 2023 года стаў трэніравацца з «Туранам» з другога дывізіёна Казахстана і ў сакавіку трапіў у заяўку каманды на сезон. Па выніках сезона з 20 галамі стаў найлепшым бамбардзірам каманды і дапамог ёй выйсці ў Прэм’ер-лігу.

У лютым 2024 года трэніраваўся з салігорскім «Шахцёрам», а ў сакавіку падпісаў кантракт з мазырскай «Славіяй».

Міжнародная кар’ера
-------------------

У студзені 2019 года ў складзе юнацкай зборнай Беларусі прымаў удзел у Кубку Развіцця ў Мінску. У сакавіку 2019 года выступаў за юнацкую зборную Беларусі (да 17 гадоў) у элітным раўндзе чэмпіянату Еўропы.

У кастрычніку 2019 года выступаў за юніёрскую зборную Беларусі (да 19 гадоў) у адборачным раўндзе чэмпіянату Еўропы.

4 верасня 2020 года дэбютаваў у моладзевай зборнай Беларусі, калі выйшаў у стартавым складзе ў адборачным матчы чэмпіянату Еўропы супраць Нідэрландаў (0:7) і быў заменены ў першым тайме.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2019 | Д1 | Дынама | Беларусь | 1 | 0 |
| 2020 (1) | Д1 | Дынама | Беларусь | 2 | 0 |
| 2020 (2) | Д1 | Смалявічы | Беларусь | 10 | 3 |
| 2021 | Д1 | Дынама | Беларусь | 26 | 4 |
| 2022 | Д1 | Дынама | Беларусь | 25 | 6 |
| 2023 | Д2 | Туран | Казахстан | 26 | 20 |
|

Крыніцы
-------

1. 1 2 3
2. ↑  Игроки минского «Динамо» Халимончик, Демченко, Ложкин и Родионов перешли на правах аренды в «Смолевичи» (руск.). *by.tribuna.com* (9 ліпеня 2020). Праверана 23 лістапада 2023.
3. ↑  10 футболистов покинули "Смолевичи" (руск.). *football.by* (15 снежня 2020). Праверана 18 сакавіка 2024.
4. ↑  Ложкин находится в расположении "Шахтера" (руск.). *football.by* (14 лютага 2024). Праверана 18 сакавіка 2024.
5. ↑  "Славия" усилилась Владиславом Ложкиным (руск.). *football.by* (15 сакавіка 2024). Праверана 18 сакавіка 2024.

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Vesti.kz · Прэсбол |

| ⛭ Славія Мазыр |
| --- |
| 
* 1 Казлоў (б)
* 2 Чыж
* 4 Пруднік
* 5 Ціханоўскі
* 6 Дрос
* 7 Грыбоўскі
* 9 Бацішчаў
* 11 Кузняцоў
* 12 Іваноў
* 13 Полаз
* 14 Сазончык
* 15 Шамрук
* 17 Катляроў
* 20 Грудзько
* 21 Кенжэбаеў
* 22 Іваненка (б)
* 27 Чыкіда (к)
* 30 Салавей
* 31 Залескі
* 34 Сарока (б)
* 49 Джыгера
* 59 Рабых
* 88 Кірыленка
* 93 Бугулаў
* Ложкін
* Раманаў
* Хамутоўскі
* Цык
* Якімовіч
* галоўны трэнер: Іван Біёнчык

 |